ᱠᱤᱞᱟ ᱚᱵᱽᱫᱩᱞᱞᱟ ᱦᱚᱱᱚᱛ

ᱠᱤᱞᱟ ᱚᱵᱽᱫᱩᱞᱞᱟ  ᱟᱨ ᱵᱟᱝᱢᱟ ᱚᱵᱽᱫᱩᱞᱞᱟ ᱠᱤᱞᱟ (ᱯᱟᱥᱛᱷᱚ قلعه عبدالله ولسوالی) ᱫᱚ ᱯᱟᱠᱤᱥᱛᱟᱱ ᱫᱤᱥᱚᱢ ᱨᱮᱭᱟᱜ ᱵᱮᱞᱚᱪᱤᱥᱛᱟᱱ ᱯᱚᱱᱚᱛ ᱨᱮᱭᱟᱜ ᱩᱛᱚᱨ ᱯᱩᱨᱩᱵᱽ ᱨᱮ ᱢᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱡᱩᱱ ᱑᱙᱙᱓ ᱥᱟᱞ ᱨᱮ ᱠᱤᱞᱟ ᱚᱵᱽᱫᱩᱞᱞᱟ ᱦᱚᱱᱚᱛ ᱫᱚ ᱯᱤᱥᱤᱱ ᱦᱚᱱᱚᱛ ᱠᱷᱚᱱ ᱵᱷᱮᱜᱟᱨ ᱠᱟᱛᱮ ᱵᱮᱱᱟᱣ ᱮᱱᱟ ᱾ 

᱒᱐᱑᱒ ᱥᱟᱞ ᱨᱮᱭᱟᱜ ᱞᱮᱠᱷᱟ ᱠᱷ᱾ᱱ ᱵᱟᱰᱟᱭᱚᱜ-ᱟ ᱡᱮ ᱠᱤᱞᱟ ᱚᱵᱽᱫᱩᱞᱞᱟ ᱦᱚᱱᱚᱛ ᱨᱮᱱ ᱦᱚᱲᱟᱜ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱑᱒᱐,᱐᱐᱐ ᱡᱷᱚᱬ ᱾ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱫᱚ ᱱᱚᱰᱮ ᱯᱟᱥᱛᱷᱩᱱ ᱡᱟᱹᱛ ᱨᱮᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱰᱮᱱ ᱠᱚ ᱙᱙ᱹ᱕% ᱦᱚᱲ ᱫᱚ ᱢᱩᱥᱞᱤᱢ ᱠᱟᱱᱟ ᱠᱚ ᱾  ᱱᱚᱰᱮᱱ ᱠᱚ ᱦᱚᱲ ᱞᱮᱠᱷᱟ ᱨᱮᱭᱟᱜ % ᱦᱚᱲᱟᱜ ᱯᱩᱭᱞᱩ ᱯᱟᱹᱨᱥᱤ ᱫᱚ ᱯᱟᱥᱛᱷᱚ ᱠᱟᱱᱟ ᱾ 

ᱦᱟᱥᱟ

ᱠᱤᱞᱟ ᱚᱵᱽᱫᱩᱞᱞᱟ ᱫᱚ ᱢᱤᱫ ᱦᱩᱰᱤᱧ ᱵᱩᱨᱩ ᱥᱚᱝᱜᱷᱟ ᱠᱟᱱᱟ ᱡᱟᱦᱟᱸ ᱫᱚ ᱜᱚᱴᱟ ᱫᱷᱟᱨᱮ ᱵᱩᱨᱩ ᱛᱮᱜᱮ ᱮᱥᱮᱫ ᱟᱠᱟᱱᱟ ᱾ 

ᱦᱚᱭ ᱦᱤᱥᱤᱫ
ᱠᱤᱞᱟ ᱚᱵᱽᱫᱩᱞᱞᱟ ᱦᱚᱱᱚᱛ ᱨᱮᱭᱟᱜ ᱦᱚᱭ ᱦᱤᱥᱤᱫ ᱫᱚ ᱥᱟᱫᱷᱟᱨᱚᱱ ᱞᱮᱠᱟᱛᱮ ᱨᱚᱦᱚᱲ ᱜᱮᱭᱟ ᱾ ᱱᱚᱰᱮᱱᱟᱜ ᱦᱚᱭ ᱦᱤᱥᱤᱫ ᱫᱚ ᱪᱟᱥ ᱵᱟᱥ ᱞᱟᱹᱜᱤᱫ ᱱᱟᱯᱟᱭ ᱜᱮᱭᱟ ᱾ ᱱᱚᱰᱮᱱᱟᱜ ᱦᱚᱭ ᱦᱤᱥᱤᱫ ᱨᱮ ᱵᱷᱮᱜᱟᱨ ᱵᱷᱮᱜᱟᱨ ᱡᱚ ᱢᱮᱱᱢᱮ- ᱥᱮᱣ, ᱚᱝᱜᱩᱨ, ᱪᱮᱨᱤ (ᱰᱤᱰᱷᱟᱣᱲᱤ) ᱮᱢᱟᱱ ᱟᱨ ᱟᱹᱞᱩ, ᱯᱮᱭᱟᱸᱡᱽ, ᱵᱤᱞᱟᱹᱛᱤ ᱮᱢᱟᱱ ᱯᱚᱨᱤᱵᱟ ᱪᱟᱥ ᱠᱚ ᱵᱷᱟᱹᱜᱤ ᱜᱟᱱᱚᱜ-ᱟ ᱾

ᱱᱟᱜᱟᱢ
᱑᱘᱓᱙ ᱥᱟᱞ ᱨᱮ ᱟᱝᱞᱚ ᱟᱯᱷᱜᱟᱱ ᱞᱟᱹᱲᱦᱟᱹᱭ ᱠᱷᱟᱹᱛᱤᱨ ᱠᱣᱮᱴᱟ ᱦᱚᱱᱚᱛ, ᱯᱤᱥᱤᱱ ᱦᱚᱱᱚᱛ ᱮᱢᱟᱱ ᱵᱨᱤᱴᱤᱥ ᱥᱚᱨᱠᱟᱨᱟᱜ ᱥᱟᱥᱚᱱ ᱛᱮ ᱪᱟᱞᱟᱣ ᱮᱱᱟ ᱾  ᱑᱘᱔᱒ ᱥᱟᱞ ᱨᱮ ᱯᱤᱥᱤᱱ ᱤᱞᱟᱹᱠᱟ ᱫᱚ ᱟᱯᱷᱜᱟᱱ ᱫᱚᱦᱲᱟᱭ ᱦᱟᱛᱟᱣ ᱨᱩᱣᱟᱹᱲ ᱠᱮᱜ-ᱟ ᱟᱨ ᱑᱘᱗᱙ ᱥᱟᱞ ᱨᱮ ᱫᱚ ᱫᱚᱦᱲᱟ ᱠᱚ ᱨᱮᱡ ᱨᱩᱣᱟᱹᱲ ᱠᱮᱫᱮᱭᱟ ᱾  ᱚᱱᱟ ᱨᱮᱭᱟᱜ ᱯᱩᱱ ᱥᱮᱨᱢᱟ ᱛᱟᱭᱚᱢ ᱯᱤᱥᱤᱱ ᱟᱨ ᱚᱱᱟ ᱥᱩᱯᱩᱨ ᱨᱮᱭᱟᱜ ᱡᱟᱭᱜᱟ ᱠᱚᱫᱚ ᱠᱣᱮᱴᱟ ᱦᱚᱱᱚᱛ  ᱨᱮ ᱢᱮᱥᱟ ᱮᱱᱟ ᱾  ᱑᱙᱙᱓ ᱥᱟᱞ ᱨᱮ ᱵᱷᱟᱹᱜᱤ ᱥᱟᱥᱚᱱ ᱞᱟᱹᱜᱤᱫ ᱱᱚᱣᱟ ᱫᱚ ᱦᱚᱱᱚᱛ ᱨᱮᱭᱟᱜ ᱫᱚᱨᱡᱟ ᱠᱚ ᱮᱢᱟ  ᱦᱟᱫ ᱟ ᱾

ᱥᱟᱥᱚᱱ ᱦᱟᱹᱱᱟᱹᱴᱤᱧ
ᱱᱚᱣᱟ ᱦᱚᱱᱚᱛ ᱫᱚ ᱞᱟᱛᱟᱨ ᱨᱮ ᱮᱢ ᱟᱠᱟᱱ ᱛᱚᱦᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ ᱺ Tehsils & Unions in the District of Killa Abdullah - Government of Pakistan

 ᱪᱚᱢᱚᱱ
 ᱫᱚᱵᱟᱱᱰᱤ
 ᱜᱩᱞᱤᱥᱛᱟᱱ
 ᱠᱤᱞᱟ ᱚᱵᱽᱫᱩᱞᱞᱟ

ᱥᱮᱪᱮᱫ
᱒᱐᱑᱗ ᱥᱟᱞ ᱨᱮᱭᱟᱜ ᱯᱟᱠᱤᱥᱛᱟᱱ ᱦᱚᱱᱚᱛ ᱨᱮᱝᱠᱤᱝ ᱚᱝᱥᱟᱨ ᱠᱤᱞᱟ ᱚᱵᱽᱫᱩᱞᱞᱟ ᱦᱚᱱᱚᱛ ᱨᱮᱭᱟᱜ ᱨᱮᱝᱠ ᱫᱚ ᱦᱩᱭᱩᱜ ᱠᱟᱱᱟ- ᱑᱔᱑ ᱠᱷᱚᱱᱟᱜ ᱑᱑᱑ ᱾ ᱥᱮᱪᱮᱫ, ᱠᱚᱲᱟ ᱠᱩᱲᱤ ᱵᱷᱮᱫᱽ ᱵᱷᱟᱵᱽ ᱮᱢᱟᱱ ᱠᱚ ᱵᱤᱪᱟᱹᱨ ᱨᱮ ᱤᱫᱤ ᱠᱟᱛᱮ ᱱᱚᱣᱟ ᱨᱮᱝᱠ ᱫᱚ ᱵᱮᱱᱟᱣ ᱟᱠᱟᱱᱟ ᱾ 

᱒᱐᱑᱔-᱑᱕ ᱥᱟᱞ ᱟᱨ ᱚᱱᱟ ᱠᱷᱚᱱᱟᱜ ᱑᱐ ᱥᱮᱨᱢᱟ ᱢᱟᱬᱟᱝ ᱨᱮᱭᱟᱜ ᱥᱟᱠᱷᱭᱚᱨ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱥᱩᱢᱩᱝ ᱒᱗% ᱾ ᱚᱱᱟ ᱠᱷᱳᱱᱟᱜ ᱠᱩᱲᱤᱭᱟᱜ ᱥᱟᱠᱷᱭᱚᱨ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱥᱩᱢᱩᱝ ᱘ % ᱾

ᱩᱥᱩᱞ ᱮᱛᱚᱦᱚᱵ ᱟᱥᱲᱟ ᱚᱞᱚᱜ ᱱᱚᱰᱮᱱᱟᱜ ᱢᱤᱫ ᱢᱟᱨᱟᱝ ᱥᱚᱢᱚᱥᱭᱟ ᱠᱟᱱᱟ ᱾ ᱮᱛᱚᱵ ᱟᱥᱲᱟ ᱠᱷᱚᱱ ᱦᱮᱡ ᱟᱠᱟᱱ ᱘᱗% ᱜᱤᱫᱽᱨᱟᱹ ᱩᱥᱩᱞ ᱮᱛᱚᱦᱚᱵ ᱟᱥᱲᱟ ᱵᱟᱠᱚ ᱞᱮᱵᱮᱫᱟ ᱾ ᱦᱚᱱᱚᱛ ᱨᱮ ᱖% ᱥᱩᱢᱩᱝ ᱥᱚᱨᱠᱟᱨᱤ ᱟᱥᱲᱟ ᱢᱮᱱᱟᱜ-ᱟ ᱾ ᱒᱐᱑᱖-᱑᱗ ᱥᱟᱞ ᱨᱮᱭᱟᱜ ᱩᱯᱚᱥᱛᱟᱱ ᱪᱤᱛᱟᱹᱨ ᱧᱮᱞ ᱞᱮᱠᱷᱟᱱ ᱵᱟᱰᱟᱭᱚᱜ-ᱟ ᱑ ᱠᱷᱚᱱ ᱕ ᱪᱟᱱᱚᱪ ᱨᱮ ᱑᱙,᱐᱘᱗ ᱜᱤᱫᱽᱨᱟᱹ ᱠᱚ ᱵᱷ᱾ᱥᱮᱞᱮᱫᱜ-ᱟ ᱤᱠᱷᱟᱹᱱ ᱙ ᱠᱷᱚᱱ ᱑᱐ ᱪᱟᱱᱚᱪ ᱨᱮᱫᱚ ᱥᱩᱢᱩᱝ ᱒᱓᱔ ᱜᱤᱫᱽᱨᱟᱹ ᱠᱚ ᱵᱷᱤᱥᱮᱞᱮᱫᱚᱜ-ᱟ ᱾

ᱵᱟᱦᱨᱮ ᱡᱚᱱᱚᱲ

 Killa Abdullah District at www.balochistan.gov.pk
 Killa Abdullah District  at www.balochistanpolice.gov.pk 

ᱥᱟᱹᱠᱷᱭᱟᱹᱛ

ᱛᱷᱚᱠ:ᱯᱟᱠᱤᱥᱛᱟᱱ
ᱛᱷᱚᱠ:ᱵᱟᱞᱚᱪᱤᱥᱛᱟᱱ
ᱛᱷᱚᱠ:ᱦᱚᱱᱚᱛ